62024TO0446(01)_INF
A Törvényszék (első tanács) 2025. augusztus 22‑i végzése –EV és társai kontra Tanács
(T‑446/24. sz. ügy)
„Megsemmisítés iránti kereset – Közös kül‑ és biztonságpolitika – Az ukrajnai helyzetet destabilizáló orosz intézkedések miatt hozott korlátozó intézkedések – Tilalom arra vonatkozóan, hogy az Oroszország lobogója alatt nyilvántartásba vett bármely hajó számára behajózást biztosítsanak az Unió területén lévő kikötőkbe és hajózsilipekbe, a történelmi hajótípusok másolatait is ideértve – A 2014/512/KKBP határozat 4 ha. cikke (3) bekezdésének a) pontja – A Törvényszék hatáskörének hiánya – A 833/2014/EU rendelet 3ea. cikke (3) bekezdésének a) pontja – Az eljáráshoz fűződő érdek hiánya – Elfogadhatatlanság”
1.
Közös kül‑ és biztonságpolitika – Az ukrajnai helyzetre tekintettel hozott korlátozó intézkedések – Tilalom arra vonatkozóan, hogy az Oroszország lobogója alatt nyilvántartásba vett bármely hajó számára behajózást biztosítsanak az Unió területén lévő kikötőkbe és hajózsilipekbe – A jogszerűség bírósági felülvizsgálata – Terjedelem – Megsemmisítés iránti kereset – Nem egyedi korlátozó intézkedésre vonatkozó általános hatályú rendelkezés – Az uniós bíróságok hatásköre – Hiány
(EUSZ 24. cikk, (1) bekezdés, második albekezdés, EUSZ 29. és EUSZ 40. cikk; EUMSZ 263. cikk, negyedik bekezdés, és EUMSZ 275. cikk első és második bekezdése; a (KKBP) 2024/1744 határozattal módosított 2014/512/KKBP tanácsi határozat, 4 ha. cikk, (3) bekezdés, a) pont)
(lásd: 23–33. pont)
2.
Közös kül‑ és biztonságpolitika – Az ukrajnai helyzetre tekintettel hozott korlátozó intézkedések – Tilalom arra vonatkozóan, hogy az Oroszország lobogója alatt nyilvántartásba vett bármely hajó számára behajózást biztosítsanak az Unió területén lévő kikötőkbe és hajózsilipekbe – A jogszerűség bírósági felülvizsgálata – Terjedelem – Megsemmisítés iránti kereset – A közös kül‑ és biztonságpolitika keretében elfogadott uniós határozatot végrehajtó rendeleti jellegű jogi aktus – Az uniós bíróságok hatásköre – Bennfoglaltság
(EUMSZ 215. cikk; 833/2014 tanácsi rendelet, 3ea. cikk, (3) bekezdés, a) pont, és 2024/1745 tanácsi rendelet)
(lásd: 34. pont)
3.
Megsemmisítés iránti kereset – Természetes vagy jogi személyek – Az eljáráshoz fűződő érdek – Létrejött és fennálló érdek szükségessége – A kereset benyújtásának időpontjában való értékelés – Kereset, amelyből a felperesnek előnye származhat – Hiány – Elfogadhatatlanság
(EUMSZ 263. cikk, negyedik bekezdés; 833/2014 tanácsi rendelet, 3ea. cikk, (3) bekezdés, a) pont, és 2024/1745 tanácsi rendelet)
(lásd: 36–40., 53., 55. pont)
Rendelkező rész
1)
A Törvényszék a keresetet elutasítja, részben amiatt, hogy azt olyan bíróság elé terjesztették, amely nyilvánvalóan nem rendelkezik hatáskörrel annak elbírálására, részben pedig elfogadhatatlanság miatt.
2)
Az Európai Bizottság beavatkozási kérelméről már nem szükséges határozni.
3)
EV, EW és EY maguk viselik saját költségeiket, valamint az Európai Unió Tanácsa részéről felmerült költségeket, ideértve az ideiglenes intézkedés iránti eljárás költségeit is.
4)
Az Európai Bizottság maga viseli a beavatkozási kérelemmel összefüggésben felmerült saját költségeit.